**PRAVILA TAKMIČENJA**

**ADA STAR**

**U organizaciji Ada Mall tržnog centra**

Organizator: Commercial Developments doo / Ada Mall tržni centar

Ulica: Radnička 9

Mejl: adamall@gtcserbia.com

**Pravo na učestvovanje u ADA STAR takmičenju imaju:**

- punoletna lica, odnosno lica starija od 18 godina;

- državljani Republika Srbije sa prebivalištem u Republici Srbiji

**1) Prijava**

Od 04. aprila 2023. godine u 00.00 do 23. aprila 2023. godine u 23:59, učesnici će slanjem video snimka na kome izražavaju svoj talenat u kategoriji “pevanje” na Instagram nalog ADA STAR (ada.star\_) u DM ili kačenjem video snimka uz oznaku/tagovanje profila ADA STAR (ada.star\_) i označavanjem #PostaniAdaStar uz ispunjavanje ostalih uslova ovde navedenih, vršiti prijavu za učešće u Takmičenju. Potrebno je da Instagram profil kandidata sa koga se prijavljuje na učešće bude otključan/otvoren ukoliko se video objavljuje na ličnom profilu kako bi se imao uvid u prijavu. Zakasnele prijave neće se uzimati u obzir.

Od svih prijavljenih učesnika, uži izbor vršiće stručni žiri, koga čine Marko Kon (kompozitor), Ognjen Amidžić (voditelj), Sanja Vučić (pevačica) (u daljem tekstu: „Stručni žiri“). Stručni žiri če u prvom krugu izabrati 30 učesnika koji če nastupiti uživo na nekom (jednom) od Kvalifikacionih događaja, i to po sledećem principu:

Ukoliko, usled manjeg broja prijavljenih učesnika, Strucni žiri ne bude u mogućnosti da izabere 30 učesnika prilikom prvog odabira učesnika, Stručni žiri če odabrati najveći mogući broj učesnika.

Naknon svakog kvalifikacionog nastupa, Stručni žiri bira po dva kandidata koji prolaze u Finalne kvalifikacije (u daljem tekstu “Finale”).

Pre nastupanja na Kvalifikacionim nastupima, odabrani kandidati će biti obavešteni putem poruke kroz DM Instagram naloga, nakon čega se uz pomoć organizatora bira pesma po njihovoj sugestiji sa kojom će kroz obezbeđenu (ukoliko ne poseduju svoju) muzičku matricu nastupati uživo u tržnom centru.

**2) Kvalifikacioni događaji i Finale**

Nakon odabira prvog kruga učesnika, održaće se 3 (tri) kvalifikaciona događaja:

- Prvi kvalifikacioni nastup: 28.4.2023. godine od 18.00h

Drugi kvalifikacioni nastup: 06.05.2023. godine od 18.00h

Treći kvalifikacioni nastup: 13.05.2023. godine od 18.00h

Finalne kvalifikacije: 20.05.2023. godine od 18.00h

Stručni žiri če diskreciono odrediti raspored učesnika po Kvalifikacionim nastupima i obavestiti učesnike telefonskim putem ili slanjem poruke u DM Instagram naloga o tačnom vremenu održavanja. Tako utvrđeni raspored je obavezan za učesnike, međutim ukoliko iz opravdanih razloga ne mogu učestvovati na Kvalifikacionom nastupu koji im je određen, učesnik je dužan da blagovremeno unapred obavesti Organizatora putem poruke na Instagram nalogu ADA STAR (ada.star\_). Ukoliko se utvrdi da su razlozi izostanka opravdani i unapred najavljeni Organizatoru, takvom učesniku će se omogućiti učestvovanje na drugom Kvalifikacionom nastupu ukoliko za to postoje uslovi.

Na Kvalifikacionom nastupu učesnici moraju izvesti pesmu koju su putem poruke u DM Instagram profila ADA STAR poslali.

Na svakom Kvalifikacionom nastupu, Stručni žiri će odabrati po dvoje finalista, odnosno ukupno šest finalista u tri Kvalifikaciona nastupa, koji ce nastupiti uživo u Finalu. Stručni žiri će diskreciono odrediti raspored učesnika u Finalu i obavesti učesnike telefonskim putem o tačnom vremenu održavanja.

Proglašenje takmičara koji prolaze u finale održaće se naknadno i takmičari će biti obavešteni telefonskim putem ili slanjem poruke u DM preko Instagram naloga. Takmičari koji nisu prošli dalje biće obavešteni slanjem poruke u DM Instagram naloga.

Svi Kvalifikacioni nastupi održaće se uživo, na trećem spratu Ada Mall tržnog centra u delu plato Food court.

**3) Finale**

Finale Takmićenja će se održati uživo 20.05.2023. godine sa početkom u 18.00h na trećem spratu Ada Mall tržnog centra u delu plato Food court-a.

Na Finalu će od 6 finalista, Stručni žiri izabrati jednog (1) pobednika Takmičenja. Proglašenje pobednika izvršiće se odmah po održavanju Finala, javnom objavom.

**4) Medijski nastup**

Nakon svakog kvalifikacionog nastupa, prilikom odabira dva kandidata koji prolaze u finale, jedan od kandidata ili oba, po odluci članova žirija i njihovom diskrecionom pravu, nastupiće uživo u emisiji Ami G Show i na taj način predstaviti sebe i takmičenje široj publici.

U sklopu celokupnog takmičenja, biće upriličena 4 gostovanja u emisiji Ami G Show na TV Pink-u, tri (3) namenjena za kvalifikacione nastupe i jedan za finalistu.

**Nagrade**

Pobedniku će biti dodeljena nagrada:

Tekst pesme, produkcija, muzika, aranžman od strane Marka Kona.

Produkcija i realizacija video spota.

Nastup u emisiji Ami G Show u realizaciji Ognjena Amidžića.

(u daljem tekstu: „ Nagrada“)

Osvojenu Nagradu, pobednik može iskoristiti u roku od 3 (meseca) od dana proglašenja pobednika Takmičenja.

Pobednik će biti u obavezi da dostavi lične podatke koji će biti čuvani od strane organizatora. Pobednik će biti u obavezi da izvede nagradnu pesmu na dan rođendana Ada mall tržnog centra koji će se održati 23.5.2023.godine.

Način odabira Pobednika

Stručni žiri će odabir učesnika za svaki pojedinačni Kvalifikacioni dogadaj i Finale vršiti diskrecionom ocenom, odabirom izvedenog talenta.

Diskvalifikacija

Lica koja ne poštuju Pravila Takmičenja, narušavaju javni red i mir, prouzrokuju štetu ADA MALL, posetiocima ili zakupcima ADA MALL-a, stručnom žiriju ili drugim učesnicima, koji se ponašaju neadekvatno ili ne poštuju pozitivne propise Republike Srbije biće diskvalifikovana i biće im onemogućeno učešće u daljem Takmičenju, odnosno biće im uskraćena dodela Nagrade.

Zabranjeno je svako ponašanje koje sadrži elemente ili pokazatelje nasilja, eksplicitni sadržaj, golotinju, nacionalističke, anti ratne, ratne, politički motivisane ili propagandske ili slične elemente, ponašanje koje je diskriminatorsko po bilo kom osnovu, vulgarno, i na drugi način nedolično ili društveno neprihvatljivo ili je usmereno na promociju alkohola, cigareta, opojnih sredstava i slično. Učesnici čije se ponašanje ili nastupi odlikuju navedenim neprihvatljivim obeležjima biće diskvalifikovani.

Ukoliko učesnik pre nastupa na Kvalifikacionom događaju odbije da potpiše izjavu za lične podatke, biće automatski diskvalifikovan i biće mu onemogućeno dalje učešče u Takmičenju.

Uslovi izvođenja

Učesnici su samostalno odgovorni za dolazak/dolazak na Takmičenje i samostalno snose sve troškove u vezi sa njihovim učestvovanjem u Takmičenju.

Učesnici su samostalno odgovorni za garderobu (odecu, obuću, rekvizite) za nastup s tim da ista ne sme biti oskudna, vulgama ili eksplicitna ili sa elementima nasilja niti sadržati diskriminatorske ili nacionalističke, anti ratne, ratne, politički motivisane ili propagandne i slične elemente.

Prilikom javnih nastupa zabranjeno je upotreba plamena, vatrometa i drugih zapaljivih materijala.

Učesnici koji su pozvani da nastupe na jednom od Kvalifikacionih događaja će, kao uslov za učešće u Takmičenju, neposredno pre nastupa:

1) dati na uvid predstavnicima Organizatora ličnu kartu;

2) potpisati izjavu za lične podatke kojom potvrđuju da su saglasni da se njihovo učešće u Takmičenju može snimati i javno objavljivati na društvenim mrežama i drugim sredstvima E-komunikacije, bez prava učesnika da za to zahteva bilo kakvu naknadu.

**Stručni žiri**

Stručni žiri čine Marko Kon (kompozitor), Ognjen Amidžić (voditelj), Sanja Vučić (pevačica). U toku kvalifikacija (ukupno 3) kao i finala u obavezi je da fizički bude prisutan jedan član od navedenog žirija, dok preostala dva člana u datom momentu mogu predstavljati osobe imenovane od strane Organizatora Ada Mall-a.

Odluku o prolasku u finale i odabir kandidata iz kvalifikacija doneće sva tri člana žirija zajedno, tako što će preostali članovi žirija koji ne budu prisutni pogledati snimljene nastupe i zajedno doneti odluku.

**Ostale odredbe**

Takmičenje se može prekinuti u slučaju delovanja više sile i/ili nastupanja slučaja o čemu če javnost biti obaveštena.